CELEX: 62016CA0227
Language: hu
Date: 2017-11-09 00:00:00
Title: C-227/16. sz. ügy: A Bíróság (tizedik tanács) 2017. november 9-i ítélete (a Gerechtshof Arnhem-Leeuwarden [Hollandia] előzetes döntéshozatal iránti kérelme) – Jan Theodorus Arts kontra Veevoederbedrijf Alpuro BV (Előzetes döntéshozatal — Mezőgazdaság — Közös agrárpolitika — 73/2009/EK rendelet — Egységes támogatási rendszer — Borjútartó, aki integrációs szerződést kötött — Szerződési feltétel, amelynek értelmében az egységes támogatás az integrációs üzemhez kerül — Megengedhetőség)

8.1.2018   
            
            
               HU
            
            
               Az Európai Unió Hivatalos Lapja
            
            
               C 5/9
            
         A Bíróság (tizedik tanács) 2017. november 9-i ítélete (a Gerechtshof Arnhem-Leeuwarden [Hollandia] előzetes döntéshozatal iránti kérelme) – Jan Theodorus Arts kontra Veevoederbedrijf Alpuro BV
   (C-227/16. sz. ügy) (1)
   
   ((Előzetes döntéshozatal - Mezőgazdaság - Közös agrárpolitika - 73/2009/EK rendelet - Egységes támogatási rendszer - Borjútartó, aki integrációs szerződést kötött - Szerződési feltétel, amelynek értelmében az egységes támogatás az integrációs üzemhez kerül - Megengedhetőség))
   (2018/C 005/11)
   Az eljárás nyelve: holland
   
      A kérdést előterjesztő bíróság
   
   Gerechtshof Arnhem-Leeuwarden
   
      Az alapeljárás felei
   
   
      Felperes: Jan Theodorus Arts
   
      Alperes: Veevoederbedrijf Alpuro BV
   
      Rendelkező rész
   
   A közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletet akként kell értelmezni, hogy azzal nem ellentétes az olyan szerződési feltétel, amelynek értelmében azon támogatás összege, amelyet a borjútartó az egységes támogatási rendszer címén igényelhet, integrációs üzemhez kerül, amennyiben e támogatás átruházása a szerződés felei között megtárgyalt, kölcsönös előnyök és kötelezettségek keretébe illeszkedik.
   
      (1)  HL C 279., 2016.8.1.